Taylor Swift

**Taylor Alison Swift** (født 1989) er en amerikansk, Grammy-belønnet sanger, gitarist og låtskriver. Hun er kjent for å skrive detaljerte sanger om sitt personlige liv og har fått mye mediaoppmerksomhet som følge av dette.

Taylor Swift er oppvokst i Reading i Pennsylvania, men flyttet til Nashville i Tennessee som 14-åring for å følge drømmen om en karriere innen country-musikk. Hun signerte med Big Machine Records og ble den yngste artisten signert av Sony/ATV Music publishing house.

Taylor Swift gav ut debutplata *[[Taylor Swift (album)|Taylor Swift]]* i 2006, og den kom på sjetteplass på Billboard-lista. I 2008 utgav hun sin andre plate, *[[Fearless (Taylor Swift-album)|Fearless]]*, som er kritikerrost og var på førsteplass på Billboard-lista ni uker på rad. Noen av hennes mest kjente sanger er «Shake it Off», «Blank Space», «Bad Blood» og «You Belong with Me».

I filmen *Valentine's Day* spiller hun mot Taylor Lautner, hennes daværende kjæreste. Ellers spiller hun i seriene *CSI* og *Law & Order*. Hun har også en rolle i *[[Hannah Montana: The Movie]]*, og er i tillegg stemmen til Audrey i filmen *The Lorax*.

Hun har vunnet over hundre priser, blant annet 14 Grammy Awards, 40 American Music Awards, elleve Country Music Association Awards, åtte Academy of Country Music Awards, 39 Billboard Music Awards, en Brit Award og en Emmy. Hun har også blitt nominert til en rekke priser, hvorav 38 er Grammy Awards (per 2024). Taylor Swift har en parfymekolleksjon, Wonderstruck, som har tre varianter i kolleksjonen.

Etter lanseringen av det femte albumet, *1989*, ble Swift den eneste artisten som har hatt tre separate album som har solgt over én million eksemplarer i sine respektive lanseringsuker.

Dokumentaren *Miss Americana*, som skildrer en del av Swifts liv og karriere, hadde premiere på Sundance Film Festival 2020 og hadde premiere på Netflix 31. januar 2020. *Miss Americana* inkluderer sangen «Only the Young», som Swift skrev etter det amerikanske valget i 2018.

Swift er den første artisten til å vinne fire Grammypriser «Album Of The Year». Hun er også gitt titler som «Woman Of The Decade» av Billboard og AMAs «Artist Of The Decade».

Taylor Swifts fans kalles «Swifties».

## Oppvekst
Taylor Swift ble født den 13. desember 1989 i Reading i Pennsylvania, og vokste opp på en juletrefarm i Wyomissing i Pennsylvania. Moren hennes heter Andrea Swift og var hjemmeværende, og faren Scott Swift jobbet som selger. Da Taylor var ung, sa hun at hun ville jobbe i finans fordi foreldrene hennes gjorde det.

Austin Swift er broren hennes. Hennes mormor var den kjente operasangeren Marjorie Finlay. Swift begynte som 10-åring å interessere seg for musikk, og startet allerede da å spille gitar og skrive egne låter. Da hun var 14 år, ble hun den yngste låtskriveren som ble hyret av Sony Tree i Nashville.

## Gjennombruddet
I 2006 kom Taylors første singel, «Tim McGraw», ut. Den kom på sjetteplass på Billboardlisten i midten av 2006. Debutalbumet, *[[Taylor Swift (album)|Taylor Swift]],* ble utgitt 24. oktober 2006, og det ble solgt  eksemplarer av albumet i USA lanseringsuka. Swift vant priser for albumet og også en CMT Music Award for beste video av en nykommer med sangen Tim McGraw. Albumets andre singel, «Teardrops on My Guitar», ble utgitt 24. februar 2007.

Swift vant prisen for Årets låtskriver/artist av The Nashville Songwirters Assn. Intl. i oktober 2007, og hun er den yngste som har vunnet denne prisen. Hennes tredje singel, «Our Song»*,* var hele seks uker nummer 1 på Country Charts. Senere dette året ga hun ut julealbumet *Sounds of The Season: The Taylor Swift Holiday Collection* som ble utgitt av kjøpesenterkjeden *Target*.

Albumet solgte  eksemplarer den første uka,  mer enn debutalbumet hennes.

## Musikkalbum
### ''Taylor Swift''
*[[Taylor Swift (album)|Taylor Swift]]* er det selvtitulerte debutalbumet hennes, utgitt 24. oktober 2006. Albumet solgte hele  eksemplarer i løpet av ett år og oppnådde også en 6.-plass på Billboard 200.

### ''Fearless''
*[[Fearless (Taylor Swift-album)|Fearless]]* er det andre albumet til Taylor Swift, og det kom ut 11. november 2008. Albumet solgte nesten  eksemplarer den første uka, og Taylor er den første country-artisten som har solgt så mye i lanseringsuka. Den første singelen fra albumet, «Love Story», ble en stor hit verden over, og Taylor Swift ble et kjent navn over hele verden. Swift har selv sagt at hun skrev sangen på under 20 minutter. 

### ''Speak Now''
*[[Speak Now]]* er det tredje albumet til Taylor Swift, og ble gitt ut 25. oktober 2010. Det solgte omtrent  eksemplarer i lanseringsuken. Sangen «Mine» havnet som nummer tre på Billboard Hot 100, og hun ble den andre kvinnelige artisten som hadde flere sanger på listen samtidig. 

### ''Red''
*Red* er det fjerde albumet til Taylor Swift, utgitt 22. oktober 2012. Både Ed Sheeran og Snow Patrol-vokalist Gary Lightbody var med som gjesteartister på albumet, som solgte 1,2 millioner eksemplarer den første uken. Første singel fra albumet, «We Are Never Ever Getting Back Together» ble hennes første nummer én-singel på Billboard Hot 100. I juli 2013 var det solgt til 6 millioner eksemplarer. Albumet ble nominert til tittelen «Album of the Year» i det 56. Grammy Awards, 2014.

### ''1989''
*1989* er Swifts femte album, og ble gitt ut 27. oktober 2014. Den første singelen, «Shake It Off», ble sluppet 18. august. Album solgte 1,3 millioner eksemplarer første uka etter lansering, det høyeste salgstallet siden 2002.

### ''Reputation''
*Reputation* er hennes sjette album, utgitt 10. november 2017. Første singel, «Look What You Made Me Do», ble sluppet 25. august etter at Swift hadde slettet alle poster på sosiale medier. Ed Sheeran og rapperen Future er gjesteartister på sangen «End Game». 

### ''Lover''
*Lover* er Swifts syvende album og ble utgitt 23. august 2019. Første singel fra albumet, «Me!», der hun synger med Panic at the Disco-frontfigur Brendon Urie, ble sluppet 26. april. I juni slapp hun den andre singelen «You Need to Calm Down» der hun tar for seg mer politiske temaer enn hun har gjort før. Sangen «Cruel Summer» ble utgitt som singel først i 2023 etter at den oppnådde populæritet på sosiale medier i forbindelse med konsertturnéen hennes The Eras Tour. «Cruel Summer» toppet Billboard Hot 100 i oktober 2023, over fire år etter at albumet ble utgitt.

Det er 18 sanger på albumet, som er mer en det meste hun noen gang har hatt. hun signerte platekontrakt med Republic Records året før.

### ''Folklore''
*Folklore* er hennes åttende studio-album og ble utgitt 24. juli 2020. Det kom som et «overraskelsealbum». I kontrast til de syv andre albumene hennes er lydbildet på *Folklore* beskrevet som indie folk/alternativ rock.
 
### ''Evermore''
*Evermore* er hennes niende studioalbum som ble utgitt 11. desember 2020, bare under et halvt år etter *Folklore*, og ble også utgitt som et «overraskelsesalbum». I likhet med Folklore har hun også skrevet om fiktive personer, som f.eks. i sangen «No Body, No Crime» (som er gjestet av det amerikanske bandet Haim). Albumets første sang, «Willow», ble en stor suksess og havnet på toppen av Billboard Hot 100.

### ''Fearless (Taylor’s Version)''
*Fearless (Taylor’s Version)* ble utgitt 9. april 2021, og er en nyinnspilling av hennes andre studioalbum *Fearless* fra 2008. Albumet er det første nyinnspillingen av de seks første studioalbumene hennes, som et mottiltak mot Scooter Brauns overtakelse av de albumene. Den består av de 19 sangene fra originalalbumet, samt «Today Was a Fairytale» fra filmen Valentine’s Day og seks bonusspor som ikke kom med på originalalbumet, som har undertittelen «From the Vault». Colbie Caillat er igjen gjesteartist på nyinnspillingen av «Breathe», mens Maren Morris og Keith Urban er gjesteartister på henholdsvis «You All Over Me» og «That’s When», som er blant bonussporene.

Albumet toppet Billboard 200, og ble det første nyinnspilte albumet til å toppe lista.

### ''Red (Taylor’s Version)''
*Red (Taylor’s Version)* ble utgitt 12. november 2021, og er en nyinnspilling av hennes fjerde studioalbum *Red* fra 2012. Albumet er det andre nyinnspillingen av de seks første studioalbumene hennes. Den består av 30 spor; nyinnspillinger av de 20 sangene fra deluxeversjonen av originalalbumet, samt veldedighetssingelen «Ronan», den ti minutter lange versjonen av «All Too Well» og hennes egne innspillinger av sangene «Better Man» og «Babe» som hun skrev og ble fremført av henholdsvis Little Big Town og Sugarland. Albumet inneholder også seks uutgitte bonusspor med undertittelen «From the Vault». Phoebe Bridgers og Chris Stapleton er gjesteartister på henholdsvis «Nothing New» og «I Bet You Think About Me», mens Ed Sheeran og Gary Lightbody er tilbake som gjesteartister. Sheeran er også gjesteartist på bonussporet «Run». «The Very First Night» har Swift skrevet sammen med Espen Lind og Amund Bjørklund.

Albumet ble en stor kommersiell suksess, og toppet albumlistene i USA, Storbritannia, Australia, Canada, Irland, New Zealand og Norge. Den ti minutter lange versjonen av «All Too Well» toppet Billboard Hot 100, og ble med det Swifts åttende nummer én-singel i USA. Den ble også den lengste sangen noensinne som har toppet lista.

### ''Midnights''
*Midnights* er hennes tiende studioalbum som ble utgitt 21. oktober 2022. Sangeren Lana Del Rey er gjesteartist på det fjerde sporet «Snow on the Beach».

Albumet toppet Billboard 200, mens «Anti-Hero» ble nummer én på Billboard Hot 100. Hun ble også den første artisten noensinne til å okkupere hele topp 10 på samme liste, som utelukkende besto av sanger fra albumet.

### ''Speak Now (Taylor’s Version)''
*Speak Now (Taylor’s Version)* ble utgitt 7. juli 2023, og er en nyinnspilling av hennes tredje studioalbum *Speak Now* fra 2010. Albumet består av nyinnspillinger av de 16 sangene fra deluxeversjonen av albumet, samt seks tidligere uutgitte sanger med undertittelen «From the Vault». Det amerikanske rockebandet Fall Out Boy og Paramore-vokalist Hayley Williams er gjesteartister på henholdsvis «Electric Touch» og «Castles Crumbling».

Albumet toppet Billboard 200, og oppnådde andreplass på VG-lista.

### ''1989 (Taylor’s Version)''
*1989 (Taylor’s Version)* ble utgitt 27. oktober 2023, og er en nyinnspilling av hennes femte studioalbum *1989* fra 2014. Albumet består av nyinnspillinger av de 16 sangene fra deluxeversjonen av albumet og fem tidligere uutgitte sanger med undertittelen «From the Vault». Noen utgaver av albumet inneholder også nyinnspillinger av sangene «Sweeter than Fiction» og remiksen av «Bad Blood» sammen med rapperen Kendrick Lamar.

Albumet toppet VG-lista i Norge, og oppnådde også førsteplass i Storbritannia, Australia, Frankrike, Irland, New Zealand og Tyskland.

### ''The Tortured Poets Department''
*The Tortured Poets Department*, Swifts ellevte album, ble utgitt 19. april 2024. På albumets første sang og singel «Fortnight» har Swift fått med seg artisten Post Malone, og på sangen «Florida!!!» har Swift samarbeidet med Florence + The Machine. Der hører artisten Florence Welch på vokal, i en duett med Swift. Flertallet av albumets sanger er produsert av Swifts faste samarbeidspartner Jack Antonoff som tidlegere blant annet har samarbeidet med artistene Lana Del Rey, Lorde og The Chicks. 

Albumets standardversjon består av 16 sanger og ble sluppet ved midnatt den 19. april. To timer senere kom *The Tortured Poets Department: The Anthology* som en overraskelse for fansen. Det var et ekstra album på 15 sanger, for det meste produsert av Aaron Dessner som var en sentral samarbeidspartner for Swift på albumene *Folklore og Evermore.*

### ''The Life of a Showgirl''
12. august 2025 annonserte Swift sitt tolvte album, *The Life of a Showgirl*. Dette gjorde hun på podkasten til Travis og Jason Kelce, New Heights. Den fulle episoden kom ut 14. august, og satte ny Guinness-rekord da 1,3 millioner brukere tunet inn samtidig.

På podkasten forteller hun at *The Life of a Showgirl* ble skrevet mens hun var på The Eras Tour, og handler om det hun opplevde og følte underveis på turnéen. Albumet er produsert sammen med de svenske plateprodusentene Max Martin og Shellback, som hun samarbeidet med på albumene *Red* (2012), *1989* (2014) og *reputation* (2017). Albumet består av 12 sanger, og Sabrina Carpenter dukker opp på tittellåten. Albumet slippes 3. oktober 2025.

## Instrumenter
Taylor Swift spiller gitar og piano. De fleste av sangene hennes er laget på akustiske gitarer. Hun spiller også ofte gitar under opptredener. 

## Privatliv

Swift har tre katter som alle er oppkalt etter protagonistene fra ulike tv-serier: Olivia Benson (*[[Lov og orden (TV-serie)|Lov og orden]]*), Meredith Grey (*[[Grey’s Anatomy]]*) og Benjamin Button (*[[Den fantastiske historien om Benjamin Button]]*).

Swift har vært sammen med skuespilleren Jake Gyllenhaal. Før denne romansen har Swift blant annet hatt stevnemøter med Taylor Lautner fra sommeren 2009 til begynnelsen av 2010. Hun har også vært koblet til Cory Monteith. Hun hadde dessuten et forhold til Joe Jonas. Swift har skrevet flere sanger om ham, blant annet «Forever and Always». Hun har også vært i et forhold med sangeren, og tidligere medlem i One Direction, Harry Styles.

I mars 2015 begynte Swift å date den skotske DJ-en og plateprodusenten Calvin Harris. Innen juni 2015 ble duoen rangert som det høyeste betalt kjendisparet i løpet av det siste året av Forbes med kombinerte inntekter på over $&nbsp;146 millioner. Forholdet ble avsluttet i juni 2016.

Fra 2016 til 2023 var hun i et forhold med skuespiller Joe Alwyn. De holdt forholdet relativt privat.

I juli 2023 begynte hun å date den amerikanske fotballspilleren Travis Kelce. Swift annonserte sitt 2025 album The Life of a Showgirl på podcasten som Kelce har med broren Jason kalt New Heights. Paret annonserte forlovelsen sin via et felles Instagraminnlegg den 26. august. Det er ukjent nøyaktig hvilken dato paret ble forlovet, men faren til Kelce nevnte i en video at frieriet skjedde omtrent to uker før det ble annonsert.

## Referanser


## Litteratur
* Sigrid Schei Lorentzen *Taylor Swift: hvordan countryprinsessen erobret verden* 2012 

## Eksterne lenker
* 
* 
* 
*